open-index/open-wikipedia-markdown huggingface dataset:
रैपिडो (कंपनी)

**रैपिडो** एक भारतीय बाइक टैक्सी संग्राहक और लॉजिस्टिक्स सेवा प्रदाता कम्पनी हैं। इसका मुख्यालय बैंगलोर में स्थित हैं। कंपनी की स्थापना 2015 में हुई जो वर्तमान में देश के 100 से अधिक शहरों में काम करती है, लेकिन कई शहरो पर इसे कानूनी परेशानियों का सामना करना पड़ा,  जहाँ पर बाइक टैक्सी को कानूनी मान्यता प्राप्त नहीं हैं।

## इतिहास
कंपनी की स्थापना 2015 में *द केरियर* नाम से आईआईटी के दो पूर्व छात्रों और पीईएस विश्वविद्यालय के एक पूर्व छात्र क्रमश: अरविंद सनका, पवन गुंटुपल्ली और एसआर ऋषिकेश ने की थी  कंपनी की सितंबर 2018 की एक रिपोर्ट के अनुसार इसमें 15,000 से अधिक पंजीकृत ग्राहक हैं, जिनकी औसत सवारी 30,000 रुपये प्रतिदिन है। इसके बाद हीरो मोटोकॉर्प के अध्यक्ष पवन मुंजाल और गूगल के पूर्व भारत प्रमुख राजन आनंदन ने कंपनी में हिस्सेदारी खरीदी।

रैपिडो के सह-संस्थापक अरविंद सांका ने 2019 में दावा किया कि कंपनी ने भारत में 500,000 से अधिक नौकरियां पैदा की हैं। कंपनी ने नवंबर 2019 में 1 करोड़ पंजीकृत ग्राहक होने का दावा किया था।

## कानूनी मुद्दे
रैपिडो विभिन्न शहरों में कानूनी परेशानियों में चली गई थीं। अक्टूबर 2018 में कोयंबटूर में कंपनी की कई बाइक जब्त की गई, क्योकिं यह परिवहन विभाग से बिना परमिट लिए ही काम कर रही थीं। जुलाई 2019 में, मद्रास उच्च न्यायालय ने तमिलनाडु में रैपिडो के संचालन पर प्रतिबंध लगा दिया और इसके एप को आईओएस स्टोर से स्थानीय कानूनों का उल्लंघन करने के कारण हटवा दिया गया था।

## सन्दर्भ
सराइनोडु (फ़िल्म)

बोयापति श्रीनू द्वारा लिखी और निर्देशित की गई **सराइनोडु** फिल्म जिसका अर्थ- *द राइट मैन* है, वर्ष 2016 की भारतीय तेलुगू-भाषा की एक्शन फिल्म है। इसके निर्माता अल्लू अरविंद हैं। 22 अप्रैल 2016 को रिलीज़ हुई इस फ़िल्म को आलोचकों से खट्टी- मीठी प्रतिक्रिया मिली, इसके अलावा अर्जुन और आदी के प्रदर्शन, एक्शन दृश्यों, सिनेमैटोग्राफी और संगीत की प्रशंसा की गई, लेकिन इसकी पटकथा लेखन और चरित्र चित्रण की आलोचना हुई। जनता गैराज के बाद 2016 की दूसरी सबसे अधिक कमाई करने वाली तेलुगु फिल्म बनी और यह बॉक्स ऑफिस पर एक बड़ी व्यावसायिक सफलता थी। इसे बाद में मलयालम में योधवु(Yodhavu) के रूप में डब किया गया और मूल संस्करण के एक महीने बाद केरल में रिलीज़ किया गया। 
## कथानक
*गना* एक भूतपूर्व भारतीय सेना का मेजर है, जो कानूनी प्रणाली में दोषों के कारण न्याय से बचने वाले कुटिल लोगों को दंडित करने के लिए सेना की नौकरी छोड़ देता है और एक चौकीदार बन जाता है। उसका पालन-पोषण करने वाले उसके मामा *श्रीपति* उसके इस कारण का समर्थन करते हैं, लेकिन गना के पिता *उमापति* जीवन में एक लक्ष्य नहीं होने के कारण हमेशा उसे गाली देते हैं और दुत्कारते हैं। एक दिन, गना को एक पड़ोसी गाँव उसकी भावी दुल्हन, महालक्ष्मी जानू से मिलने के लिए भेजा जाता है, जो उसके पिता के दोस्त, एक पूर्व- आईएएस अधिकारी जया प्रकाश की बेटी है, लेकिन गना को एक स्थानीय विधायक हंसिता रेड्डी से प्यार हो जाता है।
## सन्दर्भ
सिद्धि इडनानी

**सिद्धि इदनानी** (जन्म 10 जनवरी 1996) एक भारतीय अभिनेत्री है जो तमिल और तेलुगु सिनेमा में काम करने के लिए जानी जाती हैं। उन्होंने तेलुगु फिल्म *जाम्बा लकीदी पम्बा*  से अभिनय की शुरुआत की थीं। सिद्धि को तमिल फिल्म *वेंधु थानिंधथु काडू* (2022) में "पावई" की भूमिका निभाने के लिए समीक्षकों से सराहना मिली थीं। उन्होंने 2023 में हिन्दी फिल्म *[[द केरल स्टोरी]]* से हिन्दी सिनेमा में अभिनय की शुरुआत की।

## व्यक्तिगत जीवन
सिद्धि इदनानी का जन्म और पालन-पोषण मुंबई में हुआ। उनके पिता अशोक इदानी एक व्यवसायी और आवाज मॉड्यूलेशन ट्रेनर हैं और उनकी माँ फाल्गुनी दवे एक टेलीविजन अभिनेता हैं।

## करियर
उन्होंने अपने करियर की शुरुआत एक थिएटर कलाकार के रूप में की थी। वह *मिस दीवा अहमदाबाद* में फाइनलिस्ट भी रह चुकी हैं।

इदनानी ने अपने फिल्मी करियर की शुरुआत गुजराती फिल्म *ग्रैंड हाली* से की थीं। उन्होंने  2018 में  पेरिस में आयोजित हुए *मिस सुपरटैलेंट* में भारत का प्रतिनिधित्व किया।

सिद्धि ने जून 2018 में *जाम्बा लकीदी पम्बा* फिल्म से तमिल सिनेमा में अभिनय की शुरुआत की। उनकी दूसरी तमिल फिल्म *प्रेमा कथा चित्रम 2* नंदिता श्वेता और सुमंत अश्विन के साथ थीं, जो 2019 में रिलीज़ हुई थीं।

## फिल्मोग्राफी

## सन्दर्भ

## बाहरी कड़ियाँ
*
मालविका शर्मा

मालविका शर्मा एक भारतीय अभिनेत्री और मॉडल हैं जो तेलुगु और तमिल भाषा की फिल्मों में काम करती हैं। उसके पास वकील की योग्यता है।

उन्होंने रवि तेजा के साथ नेला टिकट (2018) के साथ अपनी शुरुआत की। उनकी अगली फिल्म रेड (2021) थी।

## निजी जीवन
वह कानून में भी अपना करियर बना रही हैं। उन्होंने रिज़वी लॉ कॉलेज से अपराध विज्ञान में विशेषज्ञता के साथ बैचलर ऑफ लॉ की डिग्री के साथ स्नातक की उपाधि प्राप्त की।

## फिल्मोग्राफी
### फिल्में

## सन्दर्भ

## बाहरी कड़ियाँ
* 
* मालविका ऑन इंस्टाग्राम

श्रेणी:जीवित लोग
श्रेणी:मुम्बई से अभिनेत्रियाँ
ऋषभ शेट्टी

**ऋषभ शेट्टी** जो कि प्रशांत शेट्टी का फिल्मी नाम है, एक भारतीय अभिनेता और फिल्म निर्माता हैं, जो मुख्य रूप से कन्नड़ सिनेमा में काम करते हैं। उन्हें उनकी महत्वपूर्ण और व्यावसायिक सुपर हिट कांतारा (फिल्म)
के लिए जाना जाता है, जिसमे उन्होंने मुख्य भुमिका के अलावा निर्देशन भी किया। उन्हें 'सरकार ही प्रा. शाले, कासरगोडु, कोडुगे: रमन्ना राय' के लिए 66वें राष्ट्रीय फिल्म पुरस्कारों में सर्वश्रेष्ठ बाल फिल्म के लिए राष्ट्रीय फिल्म पुरस्कार सहित कई अन्य सम्मान प्राप्त किये हैं।

## प्रारंभिक जीवन
शेट्टी का जन्म 7 जुलाई 1983 को कर्नाटक के उडुपी जिले के कुंडापुरा तालुक के केराडी गांव में हुआ था। उन्होंने अपनी प्रारम्भिक स्कूली शिक्षा कुंडापुरा से की और बाद में बीकॉम पडने के लिए विजया कॉलेज में दाखिला लिया। उन्होंने कुंडापुरा में यक्षगान नाटक करके अपनी थिएटर यात्रा शुरू की। उन्होंने बेंगलुरु में पढ़ाई के दौरान नाटकों में सक्रिय रूप से भाग लिया। उनके इस काम के लिए उनकी सराहना की गई और इन नाटकों में सफलता ने उन्हें पेशेवर रूप में अभिनय करने के लिए प्रोत्साहित किया। 

## फिल्मी करियर
अपने कॉलेज की पढ़ाई पुरी करने के बाद, ऋषभ शेट्टी ने कई विषम नौकरियों में काम किया जैसे पानी के डिब्बे बेचना, घरो कि दलाली और होटल का काम करते हुए समानांतर रूप से फिल्मों में अपने मौके की तलाश की। इसी दौरान उन्होंने बैंगलोर में सरकारी फिल्म और टीवी संस्थान से फिल्म निर्देशन में डिप्लोमा भी हासिल किया।  उन्होंने फिल्म उद्योग में क्लैप बॉय, स्पॉट बॉय, सहायक निर्देशक आदि के रूप में काम करना शुरू किया। इंडस्ट्री में काम करने के दौरान उनकी मुलाकात रक्षित शेट्टी से हुई, वे बाद में दोस्त बन गए।
उनकी पहली प्रमुख भूमिका फिल्म तुगलक में थी।  उन्होंने पवन कुमार की लूसिया में एक पुलिस अधिकारी की एक छोटी भूमिका निभाई और फिर रक्षित शेट्टी द्वारा निर्देशित फिल्म उलिदावारु कंडांटे में एक महत्वपूर्ण भूमिका निभाई। फिर 2016 में, रक्षित शेट्टी अभिनीत उनकी पहली निर्देशित फिल्म रिकी रिलीज़ हुई, जिसे बॉक्स ऑफिस पर औसत प्रतिक्रिया मिली। उसी वर्ष, उन्होंने किरिक पार्टी का निर्देशन किया, जो उद्योग में हिट हो गई। किरिक पार्टी के बाद शेट्टी ने "सरकार ही प्रा शाले कासरगोडु कोडुगे" का निर्देशन किया। इस फिल्म को दर्शकों के साथ-साथ समीक्षकों से भी अच्छी प्रतिक्रिया मिली और 66वें राष्ट्रीय फिल्म पुरस्कारों में सर्वश्रेष्ठ बाल फिल्म का राष्ट्रीय फिल्म पुरस्कार जीता।
उन्होंने बेल बॉटम (2019 फिल्म) में मुख्य भूमिका के रूप में शुरुआत की, जो 2019 की कन्नड़ फिल्म मे सराही गई। वर्ष 2021 में बेल बॉटम के बाद मंगलुरु स्थित गैंगस्टर 'हरि' की भूमिका मे ऋषभ शेट्टी की प्रमुख रिलीज़ हुई फिल्म गरुड़ गमना वृषभ वाहना थी, यह फिल्म एक व्यावसायिक दृष्टि से महत्वपूर्ण सफलता थी जिसमें ऋषभ शेट्टी और राज बी शेट्टी की अभिनय को  आलोचकों और दर्शकों द्वारा व्यापक रूप से सराहा गया।

## कंतारा और राष्ट्रीय मान्यता
2022 में ऋषभ शेट्टी ने फिल्म कांटारा को रिलीज़ करने के लिए होम्बले फिल्म्स के साथ सहयोग किया, जिसे उन्होंने निर्देशित और अभिनीत किया था। कांटारा 2022 की सुपरहिट फिल्म थी, जो अब तक की सबसे ज्यादा कमाई करने वाली दूसरी कन्नड़ फिल्म बन गई। इसे शुरू में केवल कन्नड़ भाषा में रिलीज़ किया गया और शानदार समीक्षा और बॉक्स ऑफिस संग्रह प्राप्त करने के बाद, फिल्म को चार अन्य भारतीय भाषाओं में रिलीज़ किया गया।   इस फिल्म को देश भर में सराहना मिली, जिसमें कई अभिनेताओं और फिल्म समीक्षकों ने नायक के रूप में शेट्टी के प्रदर्शन की सराहना की।
## सन्दर्भ

श्रेणी:1983 में जन्मे लोग
श्रेणी:जीवित लोग
नवीन पोलीशेट्टी

**नवीन पोलीशेट्टी** (जन्म 26 दिसंबर 1989) एक भारतीय अभिनेता और पटकथा लेखक हैं जो तेलुगु और हिन्दी फिल्मों में काम करते हैं। उन्होंने *एजेंट साई श्रीनिवास अथ्रेया* फिल्म में मुख्य भूमिका निभाकर अभिनय की शुरुआत की थीं। इस फिल्म के लिए उन्हें ज़ी सिने पुरस्कार मिला था। उन्होंने *[[छिछोरे]]* फिल्म से हिंदी में डेब्यू किया था। नवीन ने 2021 में कॉमेडी फिल्म *जाथी रत्नालू' में भी अभिनय किया था जो बॉक्स ऑफिस पर सफल रही।*

## प्रारंभिक जीवन
पोलिशेट्टी का जन्म हैदराबाद, भारत में एक मध्यम वर्गीय परिवार में हुआ था। उनके पिता दवा व्यवसाय में हैं जबकि उनकी माँ एक बैंक कर्मचारी हैं। उनका एक भाई और एक बहन है जो जुड़वाँ हैं। दोनों भाई-बहन संयुक्त राज्य अमेरिका में रहते हैं। उन्होंने मौलाना आजाद राष्ट्रीय प्रौद्योगिकी संस्थान] से सिविल इंजीनियरिंग में स्नातक किया और पुणे की एक सॉफ्टवेयर कम्पनी में शामिल हो गए। बाद में वह इंग्लैंड चले गए और वहाँ पर एक इंजीनियर के रूप में काम करना शुरू किया, लेकिन नवीन अपने काम से बिल्कुल भी खुश नहीं थें। वह माता-पिता को बताए बिना ही चुपके से भारत लौट आ गए और यहीं और रहने लगे। उन्होंने मुंबई में एक घर किराए पर लिया और अभिनय में पूर्णकालिक करियर बनाने के लिए कुछ अंशकालिक नौकरियाँ करने लगे। उन्होंने थिएटर में काम करना शुरू किया और कई नाटकों में प्रदर्शन किया।

## करियर
पोलिशेट्टी ने तेलुगु फिल्म *जीवन सुंदर है* से अभिनय करियर की शुरुआत की। उन्होंने महेश बाबु की फिल्म *1: नेनोक्कडाइन* में भी एक छोटी सी भूमिका निभाई थीं।

## सन्दर्भ

## बाहरी कड़ियाँ
*
कार्तिक (सिंगर)

**कार्तिक** (जन्म 7 नवंबर 1980) एक भारतीय पार्श्व गायक और संगीतकार हैं। इन्होने अपने गायन करियर की शुरुआत एक पार्श्व गायक के रूप में की थी और तब से ही एक पार्श्व गायक के रूप में काम कर रहे हैं। उन्होंने 15 भारतीय भाषाओं में 8000 से अधिक गाने गाए हैं जिसमे मुख्य रूप से तमिल, तेलुगु, मलयालम, कन्नड़, ओडिया, बंगाली, मराठी और हिन्दी भाषा शामिल हैं

## प्रारंभिक और व्यक्तिगत जीवन
कार्तिक का जन्म चेन्नई हुआ था। वह एक कॉलेज बैंड का हिस्सा थे और नियमित रूप से आईआईटी मद्रास उत्सव *[[सारंग]]* में भाग लेते थे। वह ए आर रहमान के एक उत्साही प्रशंसक थे और उनका सपना रहमान से मिलने और उनके लिए गाने का था। पार्श्व गायक श्रीनिवास कार्तिक के करीबी दोस्त के चचेरे भाई थे जो अक्सर रहमान के साथ गाने गाते थें। श्रीनिवास ने कार्तिक को गायन में करियर बनाने के लिए प्रोत्साहित किया, जिससे कार्तिक अपने गायन पाठ को फिर से शुरू करने के लिए प्रेरित हुआ। श्रीनिवास ने एक साल बाद रहमान को कार्तिक के नाम की सिफारिश की, जिन्हें एक गीत के लिए एक नई आवाज़ की आवश्यकता थी। कार्तिक को *[[पुकार (2000 फ़िल्म)|पुकार]]* में गाने का मौका मिला।

## करियर
कार्तिक ने कई लोकप्रिय संगीत निर्देशकों के लिए गाने गाए, जिनमें ए. आर. रहमान, इलैयाराजा, हमसलेखा, विद्यासागर, देवी श्री प्रसाद, हैरिस जयराज और मनी शर्मा शामिल हैं। वह कई भाषाओं में गाने गाते हैं।

## सन्दर्भ

## बाहरी कड़ियाँ
* 

श्रेणी:भारतीय गायक
श्रेणी:1980 में जन्मे लोग
श्रेणी:जीवित लोग
गोपीचंद मलिनेनी

**गोपीचंद मलिनेनी** (जन्म: 13 मार्च 1980) एक भारतीय फिल्म निर्देशक और पटकथा लेखक हैं, जो मुख्य रूप से तेलुगु सिनेमा में कार्यरत हैं। उन्होंने 2010 में एक्शन-कॉमेडी फिल्म *डॉन सीनू* से निर्देशन में पदार्पण किया। इसके बाद उन्होंने *बॉडीगार्ड*, *बालुपु*, *पंडगा चेसको*, *विनर*, *क्रैक*, और *वीरा सिम्हा रेड्डी* जैसी फिल्मों का निर्देशन किया।

## प्रारंभिक जीवन
गोपीचंद मलिनेनी का जन्म आंध्र प्रदेश के प्रकाशम जिले के बोदुलुरिवरिपालेम गाँव में हुआ। उन्होंने अपनी प्रारंभिक शिक्षा शारदा निकेतन स्कूल, प्रकाशम जिले में और उच्चतर माध्यमिक शिक्षा वीआर कॉलेज, नेल्लोर में प्राप्त की। 12वीं की पढ़ाई अधूरी छोड़कर वे फिल्म उद्योग में शामिल हो गए। उनके परिवार और दोस्तों ने हमेशा उनका समर्थन किया। 14 फरवरी 2013 को उन्होंने श्री सत्य से विवाह किया। उनके बेटे सात्विक ने 2021 में बाल कलाकार के रूप में अभिनय शुरू किया।

## करियर
अपने करियर की शुरुआत में, मलिनेनी ने वरंगल में ईटीवी के लिए कैमरा सहायक के रूप में काम किया, जहाँ उनकी सराहना हुई। उन्होंने वीरा शंकर की फिल्म *हैलो आई लव यू* में कैमरा सहायक के रूप में फिल्म उद्योग में कदम रखा। इसके बाद, उन्होंने श्रीहरि अभिनीत फिल्म *पुलिस* में सहायक निर्देशक के रूप में काम किया। उन्होंने श्रीहरि के साथ चार फिल्में और ई.वी.वी. सत्यनारायण के साथ दो फिल्में कीं। इसके अलावा, उन्होंने श्रीनु वैतला की *अंदारीवाडु* और *[[वेंकी (2004 फ़िल्म)|वेंकी]]*, ए.आर. मुरुगदॉस की *धी* और *स्टालिन*, श्रीवास की *लक्ष्यम*, और मेहर रमेश की *कांत्री* और *बिल्ला* में सहायक निर्देशक के रूप में योगदान दिया।
उन्होंने 2010 में रवि तेजा और श्रिया सरन अभिनीत *डॉन सीनू* से निर्देशन की शुरुआत की, जो उस वर्ष की सबसे सफल फिल्मों में से एक थी। 2012 में, उन्होंने वेंकटेश और तृषा अभिनीत *बॉडीगार्ड* का निर्देशन किया। 2013 में, रवि तेजा, श्रुति हासन, और अंजलि अभिनीत *बालुपु* ने उन्हें रवि तेजा की वापसी के रूप में पहचान दिलाई। यह फिल्म समीक्षकों और दर्शकों में लोकप्रिय रही।
इसके बाद, उन्होंने राम पोथिनेनी और रकुल प्रीत सिंह अभिनीत *पंडगा चेसको* (2015) का निर्देशन किया, जो राम के लिए वापसी साबित हुई। 2017 में, साई धरम तेज और रकुल प्रीत सिंह अभिनीत *विनर* बॉक्स ऑफिस पर असफल रही। 2021 में, रवि तेजा अभिनीत *क्रैक* ने व्यावसायिक सफलता हासिल की। 2023 में, नंदमूरि बालकृष्ण और श्रुति हासन अभिनीत *वीरा सिम्हा रेड्डी* रिलीज़ हुई।

## फिल्मोग्राफी

; कैमियो दिखावे

* *स्टालिन* (2006)
* *लक्ष्यम* (2007) सेल्स पर्सन के रूप में
* *विजेता* (2017) बाइकर के रूप में

## संदर्भ

श्रेणी:आंध्रप्रदेश के लोग
श्रेणी:भारतीय फ़िल्म निर्देशक
श्रेणी:1980 में जन्मे लोग
श्रेणी:जीवित लोग
गुंटूर कारम

***गुंटूर कारम*** त्रिविक्रम श्रीनिवास द्वारा लिखित और निर्देशित एक आगामी भारतीय तेलुगु-भाषा एक्शन ड्रामा फ़िल्म है, और एस. राधा कृष्ण द्वारा उनके बैनर हारिका एंड हसीन क्रिएशन्स के तहत निर्मित है।  फिल्म में महेश बाबू, पूजा हेगड़े, श्रीलीला, जॉन अब्राहम और जगपति बाबू हैं।

फिल्म को आधिकारिक तौर पर मई 2021 में अस्थायी शीर्षक *SSMB28* के तहत घोषित किया गया था, क्योंकि यह मुख्य अभिनेता के रूप में बाबू की 28वीं फिल्म है।  फिल्म का आधिकारिक शीर्षक 31 मई 2023 को गुंटूर करम के रूप में सामने आया था। प्रमुख फोटोग्राफी 12 सितंबर 2022 को अन्नपूर्णा स्टूडियो, हैदराबाद में शुरू हुई थी।  फिल्म का स्कोर और साउंडट्रैक थमन एस द्वारा रचित है, छायांकन पीएस विनोद द्वारा संभाला गया है और संपादन नवीन नूली द्वारा किया गया है।
साउथ सुपरस्टार महेश बाबू ने ‘गुंटूर कारम’ से दर्शकों का दिल जीत लिया था। त्रिविक्रम श्रीनिवास के निर्देशन में बनी एक्शन से भरपूर फिल्म ‘गुंटूर कारम’ सिनेमाघरों में धमाल मचाने के बाद अब ओटीटी पर दस्तक देने के लिए तैयार है। अब आधिकारिक तौर पर फिल्म के ओटीटी प्रीमियर की घोषणा हो चुकी है। यह फिल्म नेटफ्लिक्स पर रिलीज होगी और नेटफ्लिक्स इंडिया ने फिल्म के ओटीटी रिलीज डेट का एलान भी किया है।

यह फिल्म 200 करोड़ रुपये के बजट के साथ बनाई गई थी। फिल्म गुंटूर शहर के अंडरवर्ल्ड राजा के इर्द-गिर्द घूमती है, जिसे शहर में अवैध गतिविधियों को उजागर करने के लिए काम करने वाली एक पत्रकार से प्यार हो जाता है।

गुंटूर करम अब वैलेंटाइन वीक से पहले ओटीटी प्लेटफॉर्म पर रिलीज होने जा रही है। अधिकारियों ने गुंटूर करम ओटीटी रिलीज की तारीख की पुष्टि की है। प्रशंसक 9 फरवरी, 2024 से नेटफ्लिक्स पर तेलुगु, हिंदी, मलयालम, कन्नड़ और तमिल में फिल्म देख सकते हैं।

*गुंटूर कारम* संक्रांति के मौके पर 13 जनवरी 2024 को दुनिया भर के सिनेमाघरों में प्रमोचीत हुई।
## सन्दर्भ

श्रेणी:भारतीय एक्शन ड्रामा फ़िल्में
श्रेणी:आने वाली तेलुगु भाषा की फिल्में
क्यून लॉजिस्टिक्स यूनिवर्सिटी

**KLU** (क्यून लॉजिस्टिक्स यूनिवर्सिटी) सरकार द्वारा मान्यता-प्राप्त युनिवर्सिटी है, जो जर्मनी के हैम्बर्ग में स्थित है, जो प्रबंधकों को सशक्त मानसिकता के साथ संचालन करने और यूनिवर्सिटी की योग्यता के मुख्य क्षेत्रों यानी डिजिटल बदलाव, स्थायित्व और उद्यमिता के आधार पर तैयार किए गए स्किलसेट का प्रशिक्षण देती है। क्यून फ़ाउंडेशन द्वारा समर्थित KLU अपनी रिसर्च और शिक्षण गतिविधियों के ज़रिए लॉजिस्टिक्स और सप्लाई चेन मैनेजमेंट को बढ़ावा देता है।
## इतिहास

KLU की स्थापना साल 2010 में क्लाउस-माइकल क्यून और उनके फ़ाउंडेशन दि क्यून फ़ाउंडेशन ने की थी, जो शिंडेलेगी, स्विट्ज़रलैंड में स्थित है। साल 2013 में, हैम्बर्ग के हेफ़नसिटी में मौजूद यूनिवर्सिटी के कैम्पस को हैम्बर्ग के भूतपूर्व मेयर और जर्मनी के मौजूदा चांसलर, ओलाफ़ स्कोल्ज़ द्वारा खोला गया था। INSEAD के साथ, KLU ने 2016 में अपना मानवीय लॉजिस्टिक्स केंद्र खोला। 2021 में Studyportals ने KLU को दुनिया की सर्वश्रेष्ठ यूनिवर्सिटी के रूप में रेट किया गया। KLU की एशिया, लैटिन अमेरिका और अफ़्रीका में कई कैम्पस खोलने की योजना है।

## रैंकिंग
KLU के सभी पाठ्यक्रम फ़ाउंडेशन फ़ॉर इंटरनेशनल बिज़नेस एडमिनिस्ट्रेशन एक्रेडिटेशन (FIBAA) द्वारा मान्यता-प्राप्त हैं। सिर्फ़ छात्रों से मिली रेटिंग के आधार पर, KLU को Studyportals की ओर से साल 2021 के ग्लोबल स्टूडेंट सैटिस्फ़ैक्शन अवॉर्ड से सम्मानित किया गया था।

## पार्टनर यूनिवर्सिटी
* स्टेलेनबॉश यूनिवर्सिटी
* National University of Singapore 
* Vienna University of Economics and Business
* KU Leuven, Hogeschool, Brussels 
* Chalmers University of Technology
* Erasmus University Rotterdam 
* Tongji-Universität
## प्रेसिडेंट
* वोल्फ़गैंग पीनर (2010-2012)
* थॉमस स्ट्रोटहॉट (2013-2022)
* एंड्रियास कपलान (2023 से)
## सन्दर्भ

श्रेणी:जर्मनी के विश्वविद्यालय
विवेगाम (फ़िल्म)

**विवेगम** वर्ष 2017 की तमिल और हिन्दी भाषा की एक्शन थ्रिलर भारतीय फिल्म है। यह फिल्म *शिवा* द्वारा लिखित और निर्देशित हैं जिसमें अजित कुमार, विवेक ओबेरॉय, काजल अग्रवाल और अक्षरा हासन अभिनय कर रहे हैं। फिल्म में अजय कुमार नाम के एक पूर्व आतंकवादी एजेंट को एक विशेष मिशन आवंटित किया गया है लेकिन उन्हें अपने दोस्तों द्वारा धोखा दिया जाता है जो एक गुप्त एजेंसी के लिए काम करते हैं।

फिल्म का पृष्ठभूमि स्कोर और संगीत अनिरुद्ध रविचंदर द्वारा रचित हैं। फिल्म का संगीत एल्बम 7 अगस्त 2017 को रिलीज़ हुआ। यह विवेक ओबरॉय की पहली तमिल फिल्म थीं। 

## कथानक
फिल्म में, जनता सेवा अधिकारी अजय कुमार(अजित कुमार) का चरित्र है। उसके पीछे एक उग्र संगठन लग हुआ है जो सैनिकों की गुप्त जानकारी को चुरा कर इसका उपयोग अपराधियों को वैध ढंग से छुड़ाने के लिए करता है। जब अजय की टीम उनके पहले मिशन में असफल होती है, तो उसे एक खतरनाक रेस में शामिल होना होता है जहाँ उसे अपनी टीम को बचाने के लिए अपराधियों से मुकाबला करना पड़ता है। आगे अजय और उसकी टीम संगठन को नष्ट करने, उनकी साजिश को रोकने और अपराधियों को सजा दिलाने के क्रम में कहानी रोचक रूप लेती हैं।
## कलाकार

* अजित कुमार - अजय कुमार
* विवेक ओबेरॉय - आर्यन सिंघानिया 
* काजल अग्रवाल - याज़िनी अजय कुमार
* अक्षरा हासन - नताशा 
* आरव चौधरी - शॉन 
* करुणाकरण - अरुमाई प्रकाशम 
* अमिला तेरज़िमेहिक राचेल के रूप में 
* सर्ज क्रोज़ोन-काज़िन माइकल के रूप में 
* भरत रेड्डी - भरत 
* शरत सक्सेना
* स्वामीनाथन
* विशेष उपस्थिति में मिलान

## सन्दर्भ

## बाहरी कड़ियाँ
*
एस॰एस॰ मेमोरियल कालेज ऑफ फार्मेसी, सैफई

**एस॰एस॰ मेमोरियल कालेज ऑफ फार्मेसी**, सैफई, इटावा में एक निजी फार्मेसी डिप्लोमा कालेज है। यह फार्मेसी काउंसिल ऑफ इंडिया के अनुमोदन के बाद 2023 में पहला बैच के प्रवेश साथ स्थापित हुआ था।

## सन्दर्भ

श्रेणी:उत्तर प्रदेश के शिक्षा संस्थान
हिंदी हॉरर फ़िल्मों की सूची

भारत में हिंदी फ़िल्म-उद्योग में हिंदी फ़िल्मों के जन्म के बाद से हॉरर फ़िल्म की शुरूआत हुई। इन फिल्मों के भीतर खोजे गए विषयों में प्रेतबाधित घर, बुरी आत्माएं और शैतानी ताकतें शामिल हैं। ये फिल्में दुनिया भर में डरावने लक्षण और विषयों की नकल करती हैं और उसे एक कहानी के माध्यम से फ़िल्म के रूप में प्रस्तुत करते हैं। भले ही इन फिल्मों को हिंसक माना जाता है, फिर भी जनता को खूब आनंद देती हैं। 

जर्नल स्ट्रेस में पब्लिश हुई एक स्टडी के मुताबिक डरावनी फिल्में देखने से व्यक्ति की इम्यूनिटी भी बढ़ती है। क्योंकि डर के चलते आपका दिल और मस्तिष्क तेज गति से काम करने लगते हैं। दरअसल ये सब एड्रीनलीन हार्मोन के वजह से होता है। इससे व्यक्ति गहरी सांसे लेता है और उसकी इंद्रियाँ सक्रिय हो जाती हैं। इसी के चलते इम्यून सिस्टम भी बूस्ट होता है।

एक अन्य रिसर्च में बताया गया कि हॉरर मूवी देखना एक अच्छी एक्ससाइज मानी जाती है। एक इंसान जो ऐसी फिल्में देखता है उसकी 200 कैलोरी एक दिन में बर्न होती हैं। शोधकर्ताओं की मानें तो एक ही दिन में यह आपको दो अलग-अलग परिणाम देता है।

हिंदी भाषा में उल्लेखनीय भारतीय हॉरर फ़िल्मों की सूची इसप्रकार है।

श्रेणी:फ़िल्मों से संबंधित सूचियाँ
श्रेणी:फ़िल्मों की सूची
श्रेणी:डरावनी हिंदी फ़िल्में
## सन्दर्भ
पृथ्वी महासंघ

पृथ्वी महासंघ (पृ.म.) एक लोकतांत्रिक, गैर-सैन्य, संघीय विश्व सरकार है जो शांति की स्थापना और पर्यावरणीय समस्याओं को हल करने पर आधारित है।

## संदर्भ सूची

## इन्हें भी देखें
*पृथ्वी संविधान
*विश्व संविधान और संसद संघ

श्रेणी:संगठन
श्रेणी:अंतर्राष्ट्रीय संगठन
स्वर्णिमायत

भूमिति में, **स्वर्णिमायत** एक ऐसा आयत होता है जिसकी भुजाओं की दैर्घ्य स्वर्णिमानुपात 𝜙:1 में होती है, जहाँ \phi={1 + \sqrt5\over 2}। 

स्वर्णिमायत एक विशेष प्रकार की आत्म-समरूपता प्रदर्शित करते हैं: अन्त में एक वर्ग को जोड़कर या हटाकर बनाए गए सभी आयत भी स्वर्णिमानुपात में होते हैं।

## निर्माण
एक स्वर्णिमायत का निर्माण केवल एक पटरी और परकार के साथ चार सरल चरणों में किया जा सकता है:
*एक वर्ग बनाएँ।
*वर्ग के एक भुजा के मध्यबिन्दु से विपरीत कोण तक एक रेखा खींचें।
*उस रेखा का उपयोग त्रिज्या के रूप में एक चाप बनाने हेतु करें जो आयत की औच्च्य को परिभाषित करता है।
*स्वर्णिमायत को पूर्ण करें।
## सन्दर्भ
समद्विभाजन

भूमिति में, **समद्विभाजन** किसी वस्तु का दो समान या सर्वांगसम भागों (समान आकार और आकृति) में विभाजन है। सामान्यतः इसमें एक रेखा शामिल होती है, जिसे *समद्विभाजक* कहा जाता है। समद्विभाजक के प्रायः माने जाने वाले प्रकार हैं *खण्ड समद्विभाजक* (एक रेखा जो किसी दिए गए खण्ड के मध्यबिन्दु से होकर गुजरती है) और *कोण समद्विभाजक* (एक रेखा जो एक कोण के शीर्ष से होकर गुजरती है, जो इसे दो समान कोणों में विभाजित करती है)।

त्रिविम समष्टि में, समद्विभाजन प्रायः एक समद्विभाजक समतल द्वारा किया जाता है।
## लम्बवत्समद्विभाजक

### परिभाषा

* एक रेखा खण्ड का लम्बवत्समद्विभाजक एक रेखा है जो खण्ड को उसके मध्यबिन्दु पर लम्बवत् रूप से मिलती है।
* एक रेखा खण्ड का लम्बवत्समद्विभाजक AB की गुण है कि इसके प्रत्येक बिन्दु X खण्ड AB के अन्त बिन्दु से समदूरस्थ है:

**(D)** \quad |XA| = |XB| .
 
बौधायन प्रमेय से उपपत्ति इस प्रकार है:

: |XA|^2=|XM|^2+|MA|^2=|XM|^2+|MB|^2=|XB|^2 \; .

गुणधर्म **(D)** को प्रायः लम्बवत्समद्विभाजक के निर्माण हेतु प्रयोग किया जाता है।

### पट्री और परकार द्वारा निर्माण

## कोण समद्विभाजक

कोण समद्विभाजक कोण को समान माप वाले दो कोणों में विभाजित करता है। एक कोण में केवल एक समद्विभाजक होता है। कोण समद्विभाजक का प्रत्येक बिन्दु कोण के भुजाओं से समदूरस्थ होता है।

पट्री और परकार के साथ एक कोण को समद्विभाजित करने हेतु, एक वृत्त खींचा जाता है जिसका केन्द्र शीर्ष है। वृत्त दो बिन्द्वों पर कोण से मिलता है: प्रत्येक भुजा पर एक। इन बिन्द्वों में से प्रत्येक को केन्द्र के रूप में प्रयोग करते हुए, समानाकार के दो वृत्त बनाएँ। वृत्तों का प्रतिच्छेदन (दो बिन्दु) एक रेखा निर्धारित करता है जो कोण समद्विभाजक है।
## सन्दर्भ
पाई चार्ट

**पाई चार्ट** सर्कल चार्ट एक गोलाकार सांख्यिकीय ग्राफ़िक है जो संख्यात्मक अनुपात को दर्शाने के लिए टुकड़ों में बाँटा जाता है। पाई चार्ट में प्रत्येक स्लाइस की चाप दैर्घ्य या लंबाई उस मात्रा के समानुपाती होता है जिसका वह प्रतिनिधित्व करता है। इसका यह नाम पाई जैसा दिखने के कारण रखा गया है क्योंकि यह कटा हुआ दिखाई देता है। इसे विभिन्न तरीकों से दर्शाया जाता है। सबसे पहले ज्ञात पाई चार्ट का श्रेय 1801 में प्रकाशित विलियम प्लेफ़ेयर की *सांख्यिकीय ब्रेविअरी* को दिया जाता है। व्यापार तथा जनसंचार जगत में पाई चार्ट का व्यापक रूप से उपयोग किया जाता है। पाई चार्ट को अधिकतर मामलों में दूसरे क्षेत्रकों जैसे- बार चार्ट, बॉक्स प्लॉट, डॉट प्लॉट आदि से बदला जा सकता है।
## इतिहास
सबसे पहले ज्ञात पाई चार्ट का श्रेय विलियम प्लेफ़ेयर की 1801 में प्रकाशित कृति *स्टैटिस्टिकल ब्रेवियरी* को दिया जाता है जिसमें दो ग्राफ़ का उपयोग किया गया। प्लेफ़ेयर ने पाई चार्ट की एक शृंखला का उदाहरण प्रस्तुत किया। उन चार्टों में से एक चार्ट में 1789 से पहले एशिया, यूरोप और अफ़्रीका में स्थित तुर्की साम्राज्य के अनुपात को दर्शाया गया था। प्लेफ़ेयर के अनुसार अतिरिक्त जानकारी जोड़ने के लिए पाई चार्ट को तीसरे आयाम की आवश्यकता थी।

फ्लोरेंस नाइटिंगेल(महिला) ने पाई चार्ट को अधिक पठनीय बनाने के लिए इसे अनुकूलित किया, जिससे इसका व्यापक स्तर पर उपयोग किया गया। नाइटिंगेल ने पाई चार्ट का पुनर्विन्यास किया। ग्राफ़ उस समय मुर्गे की कल्गी जैसा दिखता था।

## सन्दर्भ

श्रेणी:सांख्यिकीय आरेख
श्रेणी:सांख्यिकी
भारत के भूकंपीय क्षेत्र

भारतीय उपमहाद्वीप विनाशकारी भूकंपों का इतिहास रहा है। भूकंपों की उच्च आवृत्ति और तीव्रता का प्रमुख कारण यह है कि भारतीय प्लेट लगभग ४७ मिमी/वर्ष की दर से एशिया की ओर बढ़ रही है। भारत के भौगोलिक आंकड़े बताते हैं कि लगभग ५८% भूमि भूकंप की चपेट में है। विश्व बैंक और संयुक्त राष्ट्र की एक रिपोर्ट में अनुमान लगाया गया है कि २०५० तक भारत में लगभग २०० मिलियन नगरवासी तूफान और भूकंप की चपेट में आ जाएँगे। भारत में भूकंपीय क्षेत्रों (ज़ोन २, ३, ४ और ५) में विभाजित किया गया है, जिसमें पहले देश के लिए पाँच या छह ज़ोन शामिल थे। वर्तमान ज़ोनिंग मानचित्र के अनुसार, ज़ोन ५ भूकंप के **उच्चतम स्तर** को दर्शाता है जबकि ज़ोन २ भूकंप के **निम्नतम स्तर** को दर्शाता है।

File:Seismic-Map-of-India.png|alt=भारत के संशोधित भूकंपीय क्षेत्र|भारत के संशोधित भूकंपीय जोखिम क्षेत्र का मानचित्र 

## राष्ट्रीय भूकंप विज्ञान केन्द्र

राष्ट्रीय भूकंप विज्ञान केंद्र पृथ्वी विज्ञान मंत्रालय द्वारा संचालित भारत सरकार की एक संस्था है। जिसमें भूकंप विज्ञान से संबंधित विषयों के क्षेत्रों में विभिन्न गतिविधियों द्वारा निपटान किया जाता है। 

## भूकंपीय क्षेत्रों का वर्गीकरण

सर्वाधिक भूकंपीय तीव्रता वाले क्षेत्र २, ३, ४ और ५  क्रमशः VI (या उससे कम), VII, VIII और IX (और ऊपर) भूकंप प्रभावित क्षेत्रों से विभाजित करता है। है, प्रत्येक प्रभावित क्षेत्रों को टिप्पणियों के आधार पर किसी विशेष स्थान पर भूकंप के प्रभावों को इंगित किया जाता है। 

### ज़ोन १
चूँकि भारत का भूकंप प्रभावित क्षेत्रों में वर्तमान विभाजन ज़ोन १ का उपयोग नहीं करता है, भारत के किसी भी क्षेत्र को ज़ोन १ के रूप में वर्गीकृत नहीं किया गया है।

### ज़ोन २
यह क्षेत्र MSK VI या उससे कम के लिए उत्तरदायी है और इसे कम क्षति जोखिम क्षेत्र के रूप में वर्गीकृत किया गया है। (IS) कोड जोन २ के लिए ०.१० का एक क्षेत्र कारक प्रदान करता है। यह भूकंप होने की कम संभावना वाला क्षेत्र है। बैंगलोर, हैदराबाद, कोरोमंडल तट, मध्य भारत का कुछ छेत्र और तिरुचिरापल्ली जैसे शहर इस क्षेत्र के अन्तर्गत आते हैं।

### ज़ोन ३
इस क्षेत्र को मध्यम क्षति जोखिम क्षेत्र के रूप में वर्गीकृत किया गया है जो MSK VII के लिए उत्तरदायी है। (IS) कोड जोन ३ के लिए ०.१६ का एक क्षेत्र कारक प्रदान करता है। चेन्नई, मुंबई, कोलकाता और भुवनेश्वर जैसे कई मेगासिटी इस क्षेत्र के अन्तर्गत आते हैं।

### ज़ोन ४
इस क्षेत्र को उच्च क्षति जोखिम क्षेत्र कहा जाता है और MSK VIII के लिए उत्तरदायी क्षेत्रों को वर्गीकृत करता है। (IS) कोड जोन ४ के लिए ०.२४ का एक जोन कारक प्रदान करता है। जम्मू और कश्मीर, लद्दाख, हिमाचल प्रदेश, उत्तराखंड, सिक्किम, भारत-गंगा के मैदानों के हिस्से (उत्तरी पंजाब, चंडीगढ़, पश्चिमी उत्तर प्रदेश, तराई, बिहार का एक बड़ा हिस्सा), उत्तरी बंगाल, सुंदरवन) और देश की राजधानी दिल्ली जोन ४ के अन्तर्गत आते हैं। 

### ज़ोन ५
उन क्षेत्रों को जोड़ता करता है जहाँ एमएसके IX या इससे अधिक तीव्रता वाले भूकंपों का सबसे अधिक जोखिम है। आईएस कोड ज़ोन ५ के लिए ०.३६ का जोन कारक प्रदान करता है। संरचनात्मक रूप से इस कारक का उपयोग ज़ोन ५ में भूकंप प्रतिरोधी संरचनाओं को आकार देने के लिए करते हैं। कश्मीर के क्षेत्र, पश्चिमी और मध्य हिमालय, उत्तर और मध्य बिहार, उत्तर-पूर्वी भारतीय क्षेत्र, कच्छ का रण और अंडमान और निकोबार द्वीप समूह इसीके अन्तर्गत आते हैं।

## संदर्भ

श्रेणी:भारत का भूविज्ञान
मॉर्निंग स्टार (कैंडलस्टिक पैटर्न)

मॉर्निंग स्टार कैंडलस्टिक पैटर्न एक बुलिश, ट्रेंड रिवर्शल पैटर्न है जो डाउन ट्रेंड में चल रहे शेयर को अपट्रेंड में बदलने का संकेत देता है। यह ट्रिपल कैंडलस्टिक पैटर्न का एक प्रकार है | जब कोई शेयर डाउन ट्रेंड में लगातार ट्रेड कर रहा होता है तब एक ऐसा दौर आता है जब कंपनी के शेयर निवेशक को आकर्षक लगने लगता है | ऐसे में वे इस लेवल पर खरीदारी करना आरंभ कर देते है | खरीदारी के कारण यह मॉर्निंग स्टार कैंडलस्टिक पैटर्न का रूप ले लेता है |

वैसे तो बुलिश ट्रेंड रिवर्शल पैटर्न कई सारे है लेकिन ये पैटर्न सबसे अलग है | यह पैटर्न तीन कैंडल से मिलकर बनता है तथा तीनों कैंडल के सही रंग में होना आवश्यक है | इस पैटर्न में पहली कैंडल बड़ी, बेयरिश कैंडल होती है जो बड़ी मंदी का संकेत देती है | इसके बाद बनने वाली कैंडल गैप डाउन ओपन होती है तथा एक छोटी बॉडी वाली कैंडल का निर्माण करती है | इस दूसरी कैंडल में अपर तथा लोअर शैडो लगभग एक समान होता है | इस कैंडल में अपर तथा लोअर शैडो का समान होना बियर्स तथा बुल्स के मध्य युद्ध को दर्शाता है | यह कैंडल बियर्स की शक्ति के कम होने का संकेत देता है | इस पैटर्न में तीसरी कैंडल गैपअप ओपन होती है तथा बड़ी बुलिश कैंडल का निर्माण कर देती है | यह कैंडल बुल्स के विजय को दर्शाती है | 

इन तीनों कैंडल को संयुक्त रूप से मॉर्निंग स्टार कैंडल कहा जाता है | लेकिन जब यह पैटर्न किसी डाउन ट्रेंड के बॉटम में बनता है तब इसे **मॉर्निंग स्टार कैंडलस्टिक पैटर्न** कहा जता है | इस पैटर्न में तीसरी बुलिश कैंडल का वॉल्यूम जितना अधिक होता है, पैटर्न उतना ही प्रभावशाली होता है | 

जब कोई कैंडल मॉर्निंग स्टार कैंडल के तीसरे कैंडल का हाई ब्रेक कर ऊपर निकल जाता है तब एक ट्रेडर इसमे खरीदारी में ट्रेड लेता है | इस पैटर्न में ट्रेडर अपना स्टॉप लॉस मॉर्निंग स्टार कैंडल का low तथा टार्गेट 1:1 लगाते है |  
## सन्दर्भ

श्रेणी:तकनीकी विश्लेषण
श्रेणी:कैंडलस्टिक पैटर्न
अपर्णा बालामुरली

श्रेणी:Articles with hCards

**अपर्णा बालामुरली** (जन्म: 11 सितंबर 1995  ) एक भारतीय अभिनेत्री हैं, जो तमिल फिल्मों के अलावा मुख्य रूप से मलयालम फिल्मों में काम करती हैं। वह *महेशिनते प्रतिकारम* (2016), *संडे हॉलिडे* (2017) और *[[उड़ान (2021 फ़िल्म)|सोरारई पोटरू]]* (2020) में अपनी भूमिकाओं के लिए जानी जाती हैं। फिल्म सोरारई पोटरू में उनके प्रदर्शन के लिए, उन्होंने 2021 में सर्वश्रेष्ठ अभिनेत्री का राष्ट्रीय फिल्म पुरस्कार जीता 

## व्यक्तिगत जीवन
अपर्णा का जन्म त्रिशूरत्रिशूर, केरल, भारत में केपी बालामुरली, एक संगीत निर्देशक और शोभा बालामुरली के यहाँ हुआ था।  उन्होंने अपनी प्रारम्भिक शिक्षा 

क्षा देवमठ सीएमआई पब्लिक स्कूल से पूरी की। 

## आजीविका
अपर्णा ने अपनी पहली फिल्म *यात्रा थुदरुन्नु* (2013) के साथ अपनी मलयालम फिल्म  में अभिनय की शुरुआत की।  यह फिल्म जयन शिवपुरम द्वारा निर्देशित तथालक्ष्मी गोपालस्वामी उन के सहकलाकार थे। 2015 में, उनकी फिल्म *ओरु सेकेंड क्लास यात्रा* रिलीज़ हुई थी। वह 2016 में *महेशिनते प्रतिकारम* नाम की अपनी फिल्म से उन्हें प्रसिद्ध प्राप्त हुई। उन्होंने कॉमेडी फिल्म *ओरु मुथस्सी गडा* (2016) में भी अभिनय किया।  उन्होंने *8 थोट्टाक्कल* (2017) से अपनी तमिल फिल्म जगत में शुरुआत की। वह *संडे हॉलिडे* (2017) और *थ्रिसिवपेरूर क्लीप्टम* (2017) फिल्मों में भी अभिनय किया। इन दोनों ही फिल्मों में उनके विपरीत आसिफ अली हैं।  इसके अलावा, उन्होंने संगीत में भी अपना करियर बनाया और *मौनंगल मिंडुमोरे*, *थेनल निलाविंटे* और *थंथने* जैसे गाने गाए। उनकी 2018 में हुई रिलीज़ फिल्में *कामुकी* और *बी.टेक* हैं।    उन्हें तमिल फिल्म*सर्वम थाला मयम* (2019) में   नायिका के रूप में चुना गया है। जिसमें जीवी प्रकाश कुमार उनके सहकलाकार है  मलयालम में उनकी बाद की फिल्में *मिस्टर एंड मिस राउडी* (2019) और *जीम बूम भा* (2019) आई थीं।  वह  *सोरारई पोटरु* (2020) फिल्म में बोम्मी के रूप में दिखाई दीं जिसमें उनके सहकलाकार सूर्याहै। उनकी अगली तमिल फिल्म *थीथुम नंद्रम* (2021) थी। 

## फिल्मोग्राफी

## अन्य काम

## डिस्कोग्राफी

## पुरस्कार एवं नामांकन

## संदर्भ

श्रेणी:भारतीय महिला फिल्म गायिका
श्रेणी:२१वीं सदी की भारतीय अभिनेत्रियाँ
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:भारतीय फ़िल्म अभिनेत्री
श्रेणी:जीवित लोग
श्रेणी:1995 में जन्मे लोग
कनेक्ट (2022 फ़िल्म)

***कनेक्ट*** वर्ष 2022 की तमिल व हिन्दी भाषा की एक अलौकिक हॉरर भारतीय फिल्म हैं जो अश्विन सरवनन द्वारा निर्देशित और विग्नेश शिवन द्वारा निर्मित हैं। इस फिल्म में नयनतारा, सत्यराज, अनुपम खेर, और विनय राय ने अभिनय किया हैं। यह नयनतारा की *माया* के बाद सरवनन के साथ दूसरी फिल्म हैं। इसका बैकग्राउंड स्कोर पृथ्वी चंद्रशेखर ने तैयार किया हैं। इस फिल्म के साथ अनुपम खेर ने एक लंबे अंतराल के बाद की तमिल सिनेमा में वापसी की है।

## कथानक
जोसेफ बेनॉय (विनय राय) अपनी पत्नी सुसान (नयनतारा) और किशोर बेटी अन्ना जोसेफ (हनिया नफीसा) के साथ रहता है, जो एक महत्वाकांक्षी संगीतकार है, जिसने लन्दन के ट्रिनिटी कॉलेज प्रवेश प्राप्त किया है।

बेनोय अस्पताल में भर्ती हैं और जल्द ही उनकी मृत्यु हो जाती है। अन्ना, जो अपने पिता की मृत्यु पर नहीं पहुंच सकती है, अपने पिता की आत्मा से संपर्क करने में मदद करने के लिए एक वीडियो कॉल के माध्यम से एक ओइजा बोर्ड व्यवसायी (मेखा राजन) के संपर्क में आती है। दुर्भाग्य से वह व्यवसायी शुरू में अन्ना की मदद करता है लेकिन वह शैतान का पुजारी होता है और एक अनुष्ठान करता है।

## कलाकार
* नयनतारा - सुसान 
* सत्यराज - आर्थर सैमुअल 
* अनुपम खेर - फादर ऑगस्टीन 
* विनय राय - जोसेफ बेनॉय
* हनिया नफीसा - अन्ना जोसेफ 
* अविनाश - पिता एलेक्स
* मेखा राजन ओइजा - बोर्ड प्रैक्टिशनर
* माला पार्वती - स्वास्थ्य कार्यकर्ता
* लीसी एंटनी - लिजी

## सन्दर्भ

## बाहरी कड़ियाँ
*
भारत के उष्णकटिबंधीय सदाबहार वन

**भारत के उष्णकटिबंधीय सदाबहार वन** अंडमान और निकोबार द्वीप 
समूह, पश्चिमी घाट, में पाए जाते हैं। जो अरब सागर, भारत के समुद्र प्रायद्वीपीय तट और उत्तर-पूर्व में असम क्षेत्र में पाए जाते हैं। सदाबहार वन के छोटे अवशेष ओड़िशा राज्य में पाए जाते हैं। सदाबहार वनों की तुलना में अर्ध-सदाबहार वन अधिक व्यापक हैं क्योंकि सदाबहार वन मानवीय हस्तक्षेप से अर्ध-सदाबहार में परिवर्तित हो जाते हैं।

पश्चिमी घाट के उष्णकटिबंधीय नम सदाबहार वनों को निम्न-, मध्यम- और उच्च-ऊंचाई वाले प्रकारों में वर्गीकृत किया गया है। पश्चिमी घाट मानसून वन, तटीय के पश्चिमी (घाट) हाशिये पर और कम वर्षा वाले पूर्वी हिस्से में पाए जाते हैं। इन वनों में महान व्यावसायिक दृष्टि से कई वृक्ष प्रजातियाँ पाई जाती हैं (उदाहरण के लिए भारतीय शीशम **डालबर्गिया लैटिफोलिया**, **मालाबार किनो**, **प्टेरोकार्पस मार्सुपियम**, सागौन **टेक्टोना ग्रैंडिस** और इंडियन लॉरेल **टर्मिनलिया क्रैनुलाटा**, लेकिन अब उन्हें कई क्षेत्रों से काट कर के साफ कर दिया गया है। सदाबहार जंगलों में पेड़ों की प्रजातियों की भारी संख्या होती है; ऊपरी चंदवा के कम से कम ६० प्रतिशत पेड़ ऐसी प्रजातियों के हैं जो व्यक्तिगत रूप से कुल संख्या में एक प्रतिशत से अधिक का योगदान नहीं करते हैं। बांस के झुरमुट दक्षिण-पश्चिम भारत के सदाबहार और अर्ध-सदाबहार जंगलों में धाराओं के साथ या खराब जल निकासी वाले खोखलों में पाए जाते हैं, शायद उन क्षेत्रों में जिन्हें एक बार परिवहन कृषि के लिए साफ कर दिया गया था।

उत्तर-पूर्व भारत की उष्णकटिबंधीय वनस्पति (जिसमें असम, नागालैंड, मणिपुर, मिजोरम, त्रिपुरा और मेघालय के साथ-साथ अरुणाचल प्रदेश के मैदानी क्षेत्र शामिल हैं) आमतौर पर ९०० मीटर (३,००० फीट) तक की ऊँचाई पर पाए जाते हैं। इसमें सदाबहार और अर्ध-सदाबहार वन, नम पर्णपाती मानसूनी वन, तटवर्ती वन, दलदल और घास के मैदान शामिल हैं। ये सदाबहार वन असम घाटी, पूर्वी हिमालय की तलहटी और नंगा पर्वत, मेघालय, मिजोरम और मणिपुर के निचले हिस्सों में पाए जाते हैं, जहाँ प्रति वर्ष २,३०० मिमी (९१ इंच) से अधिक वर्षा होती है।

अंडमान और निकोबार द्वीप समूह में उष्णकटिबंधीय सदाबहार वन और उष्णकटिबंधीय अर्ध-सदाबहार वन के साथ-साथ उष्णकटिबंधीय मानसून वन भी पाए जाते हैं। रोडवुड, (टेरोकार्पस डेलबर्गिओइड्स) और टर्मिनेलिया इसके उदाहरण हैं।
## संदर्भ
श्रेणी:भारत के वन
श्रेणी:अण्डमान और निकोबार द्वीपसमूह का भूगोल
श्रेणी:भारत के उष्णकटिबंधीय वर्षावन
कोण समद्विभाजक प्रमेय

[दाएँ|अंगूठाकार|240x240पिक्सेल|यदि   के [सर्वांगसमता|सर्वांगसम है, तो |AB|:|AC|=|BD|:|CD|]]

भूमिति में, **कोण समद्विभाजक प्रमेय** के अनुसार एक त्रिभुज के आन्तरिक कोण समद्विभाजक अपनी विपरीत भुजाओं को कोण समाहित भुजाओं के अनुपात में द्विभाजित करते हैं।
## उपपत्ति

## सन्दर्भ

श्रेणी:प्राथमिक ज्यामिति
हुमाने सागर

श्रेणी:Articles with short description
श्रेणी:Short description is different from Wikidata
श्रेणी:Articles with hCards

**हुमाने सागर को** "ह्यूमन सागर" के रूप में भी जाना जाता है, वह एक भारतीय पार्श्व गायक है जो ज्यादातर ओलीवुड उद्योग (ओड़िया फिल्म जगत) में काम करते है।    उन्होंने 2012 में एक रियलिटी गायन प्रतियोगिता "वॉयस ऑफ ओडिशा सीजन 2" जीता था 

## प्रारंभिक जीवन
उनके परिवार की संगीतमय पृष्ठभूमि रही है। उनके पिता और माता दोनों गायक थे। उनके दादाजी भी निजी एल्बमों के संगीतकार थे। उन्होंने 2012 में तरंग टीवी पर "वॉयस ऑफ ओडिशा" नामक एक रियलिटी टीवी शो में एक प्रतिभागी के रूप में शामिल हुए और ये प्रतियोगिता जीता। 

## आजीविका
उन्हें फीचर फिल्म *इश्क तू ही तू* में तरंग सिने प्रोडक्शंस के माध्यम से अपना पहला ब्रेक मिला, जहां उन्होंने अभिजीत मजूमदार  द्वारा रचित एक टाइटल ट्रैक गाया, जो हिट हो गया। उसके बाद उन्होंने ओड़िया फिल्मों के लिए सैकड़ों गाने गाए हैं। उन्होंने एक हिंदी एल्बम "मेरा ये जहां" भी बनाया है।   उन्होंने 2017 में "तुमा ओथा टेल", 'निवास', 'बेखुदी' और 'चेहरा' जैसे विभिन्न ओडिया संगीत एल्बमों में भी काम किया है   

## राजनीतिक कैरियर
इन्होंने 3 मार्च 2019 को भारतीय राज्य ओडिशा के एक राजनीतिक दल बीजू जनता दल (BJD) में शामिल हुए  

## व्यक्तिगत जीवन
हुमाने सागर ने 2017 में श्रिया मिश्रा से शादी की। जिनके साथ उन्होंने *वॉयस ऑफ ओडिशा सीजन 2* में काम किया था। उन दोनों को एक बेटी भी है।

## डिस्कोग्राफी

### एल्बम

### एक्ल संगीत

### प्लेबैक सिंगर के रूप में

## संदर्भ

श्रेणी:1988 में जन्मे लोग
श्रेणी:जीवित लोग
वेंस्डे (टीवी श्रृंखला)

***वेंस्डे*** एक अलौकिक कॉमेडी हॉरर अमेरिकी टेलीविजन श्रृंखला हैं जो चार्ल्स एडम्स द्वारा निर्मित वेंस्डे एडम्स नामक चरित्र पर आधारित हैं। यह श्रृंखला अल्फ्रेड गफ और माइल्स मिलर द्वारा बनाई गई हैं, जिसमे जेना ओर्टेगा मुख्य भूमिका तथा ग्वेन्डोलिन क्रिस्टी, रिक्की लिंडहोम, जेमी मैकशेन, हंटर डूहान, पर्सी हाइन्स व्हाइट, एम्मा मायर्स, जॉय संडे, जॉर्जी किसान, नाओमी जे ओगावा, क्रिस्टीना रिक्की और मूसा मुस्तफा सहायक भूमिकाओं में दिखाई दे रहे हैं। इसके आठ में से चार एपिसोड टिम बर्टन द्वारा निर्देशित हैं, जो कार्यकारी निर्माता के रूप में भी कार्य करते है। इस श्रृंखला की कहानी *वेंस्डे एडम्स* के इर्द-गिर्द घुमती है, जो अपने नए स्कूल में एक हत्या के रहस्य को सुलझाने का प्रयास करती है।
## कथानक
यह श्रृंखला एक जवान लड़की वेंस्डे के बारे में है जो एक आम शनिवार को एक बेहद सामान्य दिन की तरह देखती है, लेकिन वास्तविकता में उसकी ज़िंदगी अनूठी और मायावी होती है।
श्रृंखला की कहानी शनिवार की रोज़मर्रा की ज़िन्दगी के संघर्षों, सपनों, और उसके परिवार के सदस्यों के बीच घटती है। वेंस्डे के बहन और भाई अनोरा और मार्लीन हैं जो अद्भुत और विचित्र होते हैं। श्रृंखला उनके वास्तविक स्वरूप को पहचानने और उनके संघर्षों का सामना करने के बारे में है।

वह एक अलगावपूर्ण लड़की है, जिसे अपनी व्यक्तित्व की पहचान करने में समस्या होती है। वह स्वयं को एक साधारण छात्रा के रूप में देखती है, लेकिन उसकी मायावी और विचित्र दुनिया उसे एक रोमांचक यात्रा पर ले जाती है। उसे पर्यावरण, मित्र और परिवार के साथ संघर्ष करना पड़ता है और वह स्वयं की अद्भुतता और प्रबलता को पहचानती है।

## कलाकार
* जेना ओर्टेगा - वेंस्डे एडम्स
* ग्वेनडोलिन क्रिस्टी - लरिसा वीम्स
* रिकी लिंडहोम - डॉ वैलेरी किनबोट,
* जेमी मैकशेन - डोनोवन गैल्पिन
* हंटर डूहान - टायलर गैल्पिन
* पर्सी हाइन्स व्हाइट - जेवियर थोर्प
* एम्मा मायर्स - एनिड सिंक्लेयर
* जॉय संडे - बियांका बार्कले
* जॉर्जी फार्मर - अजाक्स पेट्रोपोलस
* नाओमी जे. ओगावा - योको तनाका
* मूसा मुस्तफा - यूजेन ओटिंगर
* क्रिस्टीना रिक्की - मर्लिन थॉर्नहिल / लॉरेल गेट्स

## सन्दर्भ
निविन पौली

**निविन पौली** (जन्म 11 अक्टूबर 1984) एक भारतीय अभिनेता और निर्माता हैं जो मुख्य रूप से मलयालम फिल्मों में काम करते हैं। उन्हें उनके अभिनय के लिए दो *केरल राज्य फिल्म पुरस्कार* व तीन *[[दक्षिण फ़िल्मफ़ेयर पुरस्कार]]* सहित कई अन्य पुरस्कार भी मिल चुके हैं।

## करियर
निविन ने 2009 में विनीत श्रीनिवासन के निर्देशन में बनी फिल्म *मलारवाड़ी आर्ट्स क्लब* में मुख्य भूमिकाओं में से एक के लिए ऑडिशन दिया था, जिसे अभिनेता दिलीप ने निर्मित किया था। उनकों रोमांटिक फिल्म *थट्टाथिन मरायथु* (2012) में मुख्य भूमिका के साथ सफलता मिली, जिसे विनीत श्रीनिवासन ने निर्देशित किया था। निविन ने तमिल सिनेमा में अपनी शुरुआत द्विभाषी फिल्म *नेरम* से की थीं। उनकी अगली फिल्म एक मनोवैज्ञानिक थ्रिलर थीं जिसमें उन्होंने एक कैफे के वेटर *इच्छा* की भूमिका निभाई थी।

## प्रारंभिक जीवन
निविन केरल राज्य के अलुवा, एर्नाकुलम में 11 अक्टूबर 1984 को एक कैथोलिक परिवार में पैदा हुए थें। निविन के पिता पौली बोनावेंचर और माँ थ्रेसियम्मा पौली ने स्विट्जरलैंड काम किया। निविन कुछ समय बाद केरल आ गए। उन्होंने 2006 में इलेक्ट्रॉनिक्स और संचार इंजीनियरिंग में बैचलर ऑफ टेक्नोलॉजी से स्नातक किया।

## व्यक्तिगत जीवन
उन्होंने 28 अगस्त 2010 को अलुवा के सेंट डोमिनिक चर्च में अपनी कॉलेज की दोस्त रिन्ना जॉय से शादी की। वे *संघीय विज्ञान और प्रौद्योगिकी संस्थान* में सहपाठी थे। उनकी एक बेटी एक बेटा और है।
## सन्दर्भ

## बाहरी कड़ियाँ
* 
श्रेणी:जीवित लोग
श्रेणी:1984 में जन्मे लोग
श्रेणी:भारतीय ईसाई
सई रा नरसिम्हा रेड्डी

***सई रा नरसिम्हा रेड्डी*** सुरेंदर रेड्डी द्वारा निर्देशित और कोनिडेला प्रोडक्शन कंपनी के बैनर तले बनी 2019 की भारतीय तेलुगू भाषा की ऐतिहासिक एक्शन फ़िल्म है। इसके निर्माता  राम चरण (अभिनेता) हैं। कहानी की मूलकथा परूचुरी ब्रदर्स द्वारा तैयार की गई है। फ़िल्म की मूल परिकल्पना का कुछ हिस्सा आंध्र प्रदेश के रायलसीमा क्षेत्र से भारतीय स्वतंत्रता कार्यकर्ता उय्यालवाड नरसिंह रेड्डि के जीवन से प्रेरित है। फ़िल्म में चिरंजीवी, नयनतारा मुख्य भूमिका में और तमन्ना भाटिया, सुदीप, जगपति बाबू, विजय सेतुपति को सहायक भूमिका में हैं। इसके अलावा फ़िल्म में अमिताभ बच्चन और अनुष्का शेट्टी अतिथि की भूमिका में हैं। पवन कल्याण, कमल हसन और मोहनलाल ने फ़िल्म में कथा विवरण दिया। यह फ़िल्म ईस्ट इंडिया कंपनी के शासन के खिलाफ नरसिम्हा रेड्डी की लड़ाई की कहानी को दर्शाती है। 22 अगस्त 2017 को चिरंजीवी के जन्मदिन के दिन इसे आधिकारिक तौर पर प्रमोचित किया गया था, फिर 6 दिसंबर 2017 को  फ़िल्म की मुख्य फोटोग्राफी शुरू हुई और 24 जून 2019 तक समाप्त कर दी गई। फ़िल्म की शूटिंग हैदराबाद और केरल के शहरों में हुई थी जबकि कुछ दृश्यों को जॉर्जिया में फिल्माया गया था।

इस फ़िल्म को समीक्षकों से ज्यादातर सकारात्मक समीक्षा मिली, जो मूलत: तेलुगू संस्करण में सफल रही, लेकिन अन्य भाषाओं में डब किए गए संस्करण को व्यावसायिक सफलता नहीं मिली।

## सन्दर्भ

श्रेणी:2019 की फ़िल्में
श्रवण सागर

श्रेणी:Articles with hCards

**श्रवण सागर** एक भारतीय फिल्म अभिनेता हैं।  उन्होंने अपने अभिनय की शुरुआत राजस्थानी भाषा की फिल्म म्हारो बीरो है घनश्याम से की। उन्होंने फिल्म द हीरो - अभिमन्यु  से बॉलीवुड में अपनी शुरुआत की, जिसमें उन्होंने इंस्पेक्टर अभिमन्यु की भूमिका निभाई।  सागर को राजस्थानी फिल्म उद्योग में उनके योगदान के लिए पहचान मिली है।  

राजस्थान फिल्म फेस्टिवल में श्रवण सागर को फिल्म शंखनाद में उनकी भूमिका के लिए सर्वश्रेष्ठ अभिनेता का पुरस्कार मिला।  इस फिल्म को बेस्ट राजस्थानी फिल्म का अवॉर्ड भी दिया गया।  इसके अतिरिक्त, राजस्थानी फिल्म अट्टा सता, जिसमें उन्होंने सागर की भूमिका निभाई थी,   हाल ही में ओटीटी प्लेटफॉर्म स्टेज पर रिलीज हुई थी। 

## संदर्भ

## बाहरी संबंध

* 

श्रेणी:जीवित लोग
श्रेणी:जन्म वर्ष अज्ञात (जीवित लोग)
श्रेणी:भारतीय अभिनेता आधार
श्रेणी:भारतीय पुरुष अभिनेता
जय जय जय जय हे (फ़िल्म)

***जय जय जय जय हे*** वर्ष 2022 की मलयालम भाषा की भारतीय फिल्म है, जिसे विपिन दास द्वारा निर्देशित किया गया हैं। इसमें दर्शन राजेंद्रन और तुलसी जोसेफ ने अभिनय किया हैं। इस फिल्म को 28 अक्टूबर 2022 को नाटकीय रूप में रिलीज़ किया गया। यह फिल्म लिंग रूढ़ियों पर व्यंग्य के बारे में हैं जिसे आलोचकों और दर्शकों दोनों से अत्यधिक सकारात्मक समीक्षा मिली।

## कथानक
जयभारती उर्फ जया एक मध्यमवर्गीय परिवार की समझदार और महत्वाकांक्षी लड़की है। उसका परिवार और उसके व्यस्त शरीर वाले मामा उसकी रक्षा की आड़ में उसके लिए हर फैसला लेते हैं। उसके माता-पिता उसके भाई के भविष्य रुचि लेते हैं और उसे एक कॉलेज में दाखिला दिलाते हैं, भले ही वो कॉलेज बहुत महंगा था। जब जया की बारी आई, तो उन्होंने उसकी रुचियों या जुनून को कोई महत्व नहीं दिया और पास के समानांतर कॉलेज में उसका दाखिला करा दिया। इस सब के बावजूद, जया अपने जीवन पर नियंत्रण करने की कोशिश करती है और कभी-कभी अपने माता-पिता के खिलाफ विद्रोह करती है। इस तरह के एक विद्रोह के बाद उसे एक प्रगतिशील और नारीवादी कॉलेज लेक्चरर से प्यार हो जाता है, फिर लड़के के माता-पिता जया की शिक्षा पूरी करने से पहले उससे शादी करने का फैसला करते हैं।

## कलाकार
* दर्शना राजेंद्रन - जयभारती (जया)
* बेसिल जोसेफ जया के पति राजेश 
* अजू वर्गीज - कॉलेज के प्रोफेसर कार्तिकेयन
* अज़ीज़ नेदुमंगड - राजेश
* आनंद मनमाधन - जयन 
* शीतल ज़कारिया - राजी
* मंजू पिल्लई - न्यायाधीश
* नोबी मार्कोस - कन्नप्पन 
* सुधीर परवूर - मणि
* हरीश पेंगन - पोल्ट्री व्यवसायी नारायणन 
* शरथ सभा - संतोष
* कुदासनद कनकम - लक्ष्मी
* अरुणसोल - पादरी

## उत्पादन
फिल्म के निर्देशक विपिन दास ने 26 जनवरी 2022 को इसका पोस्टर जारी करके फिल्म की घोषणा की थी। फिल्म की शूटिंग 12 मई 2022 को कोल्लम पूजा समारोह के बाद शुरू हुई। यह शूटिंग लगभग 42 दिनों तक चली। फिल्म का फिल्मांकन 21 जून 2022 को पूरा हुआ था। इसको रिलीज से एक सप्ताह पहले यू-सर्टिफिकेट के साथ सेंसर किया गया था।

## सन्दर्भ

## बाहरी कड़ियाँ
मुंबई में क्यूबेक का प्रतिनिधि कार्यालय

मुंबई में क्यूबेक सरकार का स्थायी कार्यालय या भारत में क्यूबेक सरकार का स्थायी कार्यालय मुंबई, भारत में क्यूबेक सरकार का स्थायी कार्यालय है। इसे सचिवालय का दर्जा प्राप्त है और भारत पर इसका अधिकार क्षेत्र है।

मुंबई में क्यूबेक सरकार का प्रतिनिधिमंडल कनाडा के क्यूबेक प्रांत और भारत के बीच संबंधों के विकास में योगदान देता है। मिशन भारत में व्यापार करने की इच्छुक क्यूबेक कंपनियों के साथ संपर्क प्रदान करता है और भारत में शिक्षा, अनुसंधान, विज्ञान, व्यापार और नवाचार में आदान-प्रदान और सहयोग का समर्थन करता है।

## सन्दर्भ

श्रेणी:भारत में राजनयिक मिशन
श्रेणी:मुंबई में राजनयिक मिशन
श्रेणी:भारत में वास्तविक राजनयिक मिशन
112 वीं इन्फैंट्री

**112 वीं इन्फैंट्री** ईस्ट इंडिया कंपनी की बॉम्बे सेना और बाद में ब्रिटिश भारतीय सेना की एक पैदल सेना रेजिमेंट थी। रेजिमेंट की शुरुआत 1796 में हुई थी, जब उन्हें बॉम्बे नेटिव इन्फैंट्री की 6वीं रेजिमेंट की दूसरी बटालियन के रूप में खड़ा किया गया था।

रेजिमेंट की प्रारंभिक सगाई तीसरे एंग्लो-मराठा युद्ध में खड़की की लड़ाई में हुई थी। बाद में उन्होंने सिंध की विजय, विशेष रूप से मियां की लड़ाई और हैदराबाद की लड़ाई में सक्रिय भाग लिया। इन घटनाओं के बाद, उन्होंने 1857 के भारतीय विद्रोह के बाद मध्य भारत अभियान में योगदान दिया। प्रथम विश्व युद्ध में, रेजिमेंट को मेसोपोटामिया अभियान के लिए 17वें भारतीय डिवीजन को सौंपा गया था। अक्टूबर 1918 में उन्होंने लिटिल जॉब और शार्कत की लड़ाई के दौरान फाट-हा गॉर्ज में कार्रवाई में महत्वपूर्ण भूमिका निभाई। 

प्रथम विश्व युद्ध के बाद भारत सरकार ने सेना को सिंगल बटालियन रेजिमेंट से मल्टी बटालियन रेजिमेंट में बदल दिया।  1922 में, 112 वीं इन्फैंट्री तीसरी बटालियन 4 बॉम्बे ग्रेनेडियर्स बन गई। स्वतंत्रता के बाद वे भारतीय सेना को आवंटित रेजीमेंटों में से एक थे।

## पूर्ववर्तियों के नाम

* दूसरी बटालियन, बॉम्बे नेटिव इन्फैंट्री की छठी रेजिमेंट - 1796
* 12वीं बॉम्बे नेटिव इन्फैंट्री - 1824
* 12वीं बॉम्बे इन्फैंट्री - 1885
* 112 वीं इन्फैंट्री - 1903

## संदर्भ

## ग्रन्थसूची

* 
* 
* 
* 
* Moberly, F.J. (1923). *Official History of the War: Mesopotamia Campaign*, Imperial War Museum.  ISBN&nbsp;
श्रेणी:बम्बई प्रेसीडेंसी
महिंद्रा एक्सयूवी300

महिंद्रा एक्सयूवी300 भारतीय ऑटोमेकर महिंद्रा एंड महिंद्रा द्वारा निर्मित एक सबकॉम्पैक्ट क्रॉसओवर एसयूवी है। यह सैंगयोंग टिवोली के एक्स100 प्लेटफॉर्म पर आधारित है और फरवरी 2019 से भारतीय बाजार में बेचा जा रहा है। सेगमेंट में महिंद्रा ने इसे अपनी बोलेरो नियो (जिसे पहले टीयूवी300 कहा जाता था) के साथ मारुति सुजुकी विटारा ब्रेजा, टाटा नेक्सन और फोर्ड इकोस्पोर्ट को टक्कर देने के लिए रखा था।

## इतिहास
XUV300 को शुरुआत में S201 कोडनेम दिया गया था।  यूरोपियन स्पेक सैंगयोंग टिवोली पर आधारित, इसमें भारतीय सड़कों और बाजार की स्थितियों के अनुरूप बड़े बदलाव किए गए हैं।  एसयूवी पवन सुरंग का इटली में पिनिनफेरिना सुविधा में परीक्षण किया गया था।  Mahindra ने आधिकारिक तौर पर दिसंबर 2018 में XUV300 के नाम का खुलासा किया  एसयूवी आयामों में टिवोली की तुलना में व्यापक और लंबा है, लेकिन उप-चार-मीटर सेगमेंट में फिट होने के लिए समकक्ष से छोटा बनाया गया है।  यह समान प्रोजेक्टर हेडलैंप और डीआरएल, फ्रंट ग्रिल और व्हील आर्च के साथ दिखने में अपने भाई एक्सयूवी500 जैसा दिखता है।  इसे 14 फरवरी 2019 को भारत में लॉन्च किया गया था।

## इंजन
XUV300 में 1.2-लीटर 3-सिलेंडर पेट्रोल इंजन और 1.5-लीटर 4-सिलेंडर डीजल इंजन है जो 6-स्पीड मैनुअल ट्रांसमिशन से जुड़ा है। एक 6-स्पीड स्वचालित संस्करण भी अब उपलब्ध है।   जबकि महिंद्रा मराज़ो से लिया गया डीजल इंजन  का उत्पादन करता है शक्ति और  टार्क। 

## सुरक्षा
Mahindra XUV300 का 2 एयरबैग और मानक ISOFIX एंकरेज के सबसे बुनियादी सुरक्षा विनिर्देश में परीक्षण किया गया था।  इसने एडल्ट ऑक्यूपेंट प्रोटेक्शन के लिए 5 स्टार और चाइल्ड ऑक्यूपेंट प्रोटेक्शन के लिए 4 स्टार स्कोर किया, जो अभी तक परीक्षण की गई किसी भी भारतीय कार के लिए उच्चतम संयुक्त रेटिंग और पहली चार स्टार चाइल्ड सेफ्टी रेटिंग है।  इसके निर्माण को उच्च भार क्षमता वाला माना जाता है। यह पहली फाइव स्टार रेटिंग कार भी है जिसमें साइड और कर्टेन एयर बैग्स को विकल्प के तौर पर पेश किया गया है। यह सभी वैरिएंट में केवल साइड, कर्टन और घुटने के एयरबैग को एक विकल्प के रूप में पेश करता है। ईएससी वैकल्पिक है। Isofix एंकरेज मानक हैं। कार अपने उच्च वेरिएंट में सभी यात्रियों के लिए हेड रेस्ट्रेंट प्रदान करती है, लेकिन लॉन्च के समय उच्च वेरिएंट में मध्य रियर यात्रियों के लिए उपलब्ध तीन-पॉइंट सीट बेल्ट को अब पूरी रेंज में कम सुरक्षित 2-पॉइंट लैप बेल्ट से बदल दिया गया है। 

महिंद्रा ने 2020 में ग्लोबल एनसीएपी के साथ यूएन ईएससी टेस्ट और पैदल यात्री सुरक्षा परीक्षण प्रायोजित किया (लैटिन एनसीएपी 2013 के समान), जिसे उसने पास कर लिया, इसलिए कार ग्लोबल एनसीएपी के प्रतिष्ठित सेफर चॉइस अवार्ड को अर्जित किया।

## महिंद्रा एक्सयूवी 400
11 सितंबर, 2022 को महिंद्रा ने एक्सयूवी 300 के इलेक्ट्रिक संस्करण की घोषणा की, जिसका नाम एक्सयूवी 400 है। यह अपने पेट्रोल-चालित समकक्ष के समान डिजाइन और उपकरणों को बरकरार रखता है। यह एआरएआई द्वारा परीक्षण के अनुसार अनुमानित 456 किमी रेंज के साथ 39.4 किलोवाट ली-आयन बैटरी पैक से लैस है। इसकी मोटर फ्रंट एक्सल में स्थित है जो 8.1 सेकंड में 0 से 60 मील प्रति घंटे के साथ 150 एचपी और 310 एनएम टॉर्क का उत्पादन करती है। आलोचकों ने अपने प्रदर्शन और उपयोग में आसानी के लिए वाहन की प्रशंसा की, लेकिन कई ने प्रीमियम सुविधाओं की कमी और समग्र इंटीरियर को दिनांकित किया। इसका मुख्य मुकाबला टाटा नेक्सन ईवी से है।

## संदर्भ

## बाहरी संबंध

* महिंद्रा एक्सयूवी300 
* 
* महिंद्रा XUV300 BS6
ऐश्वर्या राजेश

**ऐश्वर्या राजेश** (जन्म 10 जनवरी 1990) एक भारतीय अभिनेत्री है जो मुख्य रूप से तमिल, मलयालम, और तेलुगु फिल्मों में काम करती हैं। वह चार *दक्षिण भारतीय अंतर्राष्ट्रीय फिल्म पुरस्कार*, एक *दक्षिण फ़िल्मफ़ेयर पुरस्कार* और एक *तमिलनाडु राज्य फिल्म पुरस्कार* प्राप्त कर चुकी हैं।

## प्रारंभिक जीवन
ऐश्वर्या राजेश का जन्म 10 जनवरी 1990 को चेन्नई (तब मद्रास) के एक तेलुगु परिवार में हुआ था। उनके पिता राजेश एक तेलुगु फिल्म अभिनेता थे। जब ऐश्वर्या 8 साल की थीं तब उनका निधन हो गया था। उनकी माँ नागमणि एक नर्तकी थीं। उनके दादा अमरनाथ भी एक अभिनेता थे। उनकी चाची श्री लक्ष्मी, एक तेलुगु हास्य कलाकार हैं, जिन्होंने 500 से अधिक फिल्मों में काम किया है। वह चार भाई-बहनों में सबसे छोटी हैं, जिनमें से दो बड़े भाइयों की किशोरावस्था के दौरान मृत्यु हो गई थी।

## करियर
ऐश्वर्या ने *वर्ल्ड फेमस लवर* फिल्म में एक संघर्षरत विवाहित महिला की भूमिका निभाई थी। उन्होंने *का पा रानासिंगम* फिल्म में एक महिला की भूमिका निभाई जो अपने मृत पति के शरीर को वापस लाने का प्रयास करती है। वह *रिपब्लिक* में एक एनआरआई, *थिट्टम इरांडू* में एक पुलिसकर्मी और *द ग्रेट इंडियन किचन* में एक नर्तकी की भूमिका निभाने के लिए भी जानी जाती हैं। ऐश्वर्या ने अपने करियर के शुरुआती दौर में टीवी शो *असाथापोवथु यारू* के सेट पर एक एंकर के रूप में भी काम किया था।

## सन्दर्भ

## बाहरी कड़ियाँ
*